CELEX: 32018R0995
Language: hu
Date: 2018-07-12 00:00:00
Title: A Bizottság (EU) 2018/995 végrehajtási rendelete (2018. július 12.) az (EU) 2016/2080 végrehajtási rendeletnek az ajánlatok benyújtására rendelkezésre álló időszak tekintetében történő módosításáról

16.7.2018   
            
            
               HU
            
            
               Az Európai Unió Hivatalos Lapja
            
            
               L 178/4
            
         A BIZOTTSÁG (EU) 2018/995 VÉGREHAJTÁSI RENDELETE
   (2018. július 12.)
   az (EU) 2016/2080 végrehajtási rendeletnek az ajánlatok benyújtására rendelkezésre álló időszak tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 28. cikkére,
   mivel:
   
               (1)
            
            
               A Bizottság (EU) 2016/2080 végrehajtási rendelete (3) megindította a sovány tejpor pályázat útján történő értékesítésére vonatkozó eljárást. A rendelet eredetileg havi két részleges pályázati felhívásról rendelkezik, augusztus és december kivételével.
            
         
               (2)
            
            
               Az (EU) 2017/472 bizottsági végrehajtási rendelet (4) módosította a 2016/2080 rendeletet azáltal, hogy a pályázatok benyújtására havonta rendelkezésre álló két időszakot egy időszakra csökkentette, és eltörölte az augusztusi pályázati felhívás kiírásának követelményét.
            
         
               (3)
            
            
               A részleges pályázati felhívások 2018-as végrehajtásával kapcsolatos tapasztalat azt mutatja, hogy a jelenlegi piaci viszonyok között növekszik az érdeklődés a pályázatok benyújtása iránt. Ezért helyénvaló visszaállítani az ajánlatok benyújtási időszakának eredetileg megállapított számát, és augusztus hónapban is biztosítani kell ilyen időszakot.
            
         
               (4)
            
            
               Tekintettel arra, hogy az augusztusi időszak a hónap negyedik keddjén ér véget, szeptemberre csak egy időszakot célszerű megállapítani, elkerülendő, hogy két egymást követő héten belül két vagy ajánlattételi lehetőség is legyen.
            
         
               (5)
            
            
               Az (EU) 2016/2080 végrehajtási rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Az (EU) 2016/2080 végrehajtási rendelet 2. cikke (2) bekezdésének helyébe a következő szöveg lép:
   
      „2.   A második, valamint az azt követő részleges pályázati felhívásokra vonatkozó ajánlatok benyújtási időszakai a mindenkori előző benyújtási időszak végét követő első munkanapon kezdődnek. A benyújtási időszakok minden hónap első és harmadik keddjén, (brüsszeli idő szerint) délelőtt 11:00 órakor érnek véget. Ugyanakkor a benyújtási időszak augusztusban a hónap negyedik keddjén (brüsszeli idő szerint) délelőtt 11.00 órakor, szeptemberben a hónap harmadik keddjén (brüsszeli idő szerint) délelőtt 11.00 órakor, decemberben pedig a hónap második keddjén (brüsszeli idő szerint) délelőtt 11.00 órakor jár le. Amennyiben kedd munkaszüneti napra esik, a határidő az előző munkanapon (brüsszeli idő szerint) délelőtt 11:00 órakor jár le.”
   
   2. cikk
   Ez a rendelet 2018. július 18-án lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 12-én.
      
         
            a Bizottság részéről,
         
         
            az elnök nevében,
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      (2)  HL L 206., 2016.7.30., 71. o.
   
   
      (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).
   
      (4)  A Bizottság (EU) 2017/472 végrehajtási rendelete (2017. március 15.) az (EU) 2016/2080 végrehajtási rendeletnek az ajánlatok benyújtására rendelkezésre álló időszak tekintetében történő módosításáról (HL L 73., 2017.3.18., 5. o.).